Jy mag enige woord of al die woorde gebruik. As hul jou nie aanstaan nie mag jy sommer jou eie vertelling doen. Plak asb jou skakel in die kommentaar sodat ander ook jou storie kan lees.
Sondae, vroeg oggend, het ons die pad gevat. Ons het op ‘n plot gebly langs die ou Krugersdorp pad. Ek draai regs op die teerpad. Gaan ‘n stywe bultjie oor en dan redelik reguit. Dan draai ek links af op die Knoppielaagte pad. Dit was ‘n heerlike stil stuk pad. Volgende ry ons verby die agterkant van die Zwartkop inryteater. Weer links gaan ons Erasmia toe.
Dit was ‘n helse skok vir my, asook my Pa. Die ander bestuurder spring uit die motor en beduie met hoge taal wat hy van die stamp dink. My Pa kon nie ‘n woord inkry nie. In die tussentyd het ek eenkant gestaan en luister na die die gekibbel. Die ander voertuig het ‘n dame in gehad wat ook uitgeklim het. Sy kom staan by my.
“Jy weet, jou Pa beter oppas vir my seun. Hy is ‘n verkeersbeampte. Jou Pa beter sy woorde tel. Hy gaan in groot moeilikheid kom as hy wil terugpraat.” Ek skrik my yskoud. Op die einde sê my pa ons moet polisiestasie toe gaan en die saak gaan aangee.
In die tussentyd bly ons uitkyk vir die ou om op te daag. Wat toe nooit gebeur het nie. Toe ons die man se naam vir die polisie gee was die reaksie:
”Moenie bekommerd wees nie. Ons ken hom baie goed. Hy is ‘n ou kalant wat al baie ongelukke veroorsaak het.”
Die rylesse het baie goed gegaan. Toe ek my vierde les gedoen het, het die instrukteur gesê hy gaan my inboek vir die rybewys. Ek moes die dag net vroeër kom sodat ek net weer die parkering vir oulaas kon oefen.
Ek daag die middag betyds op en die instrukteur wou hê ek moet vir oulaas weer parkeer. Hy het ‘n stokou Volkswagen kewer waarmee ek moes ry. Telkens as ek agteruit wil ry, gee ek te min petrol, en die enjin stol. Instrukteur duik agter in die einjin, vroetel, klap kap toe en ek moet weer probeer. Op die ou end het ek darem genoeg petrol gegee om my oefening te doen.
“Geluk juffrou, jy het baie goed gedoen.” Wat ‘n verligting. Ek mag nou maar my eie splinter nuwe poeierblou Volkswagen kewer op my eie bestuur.
Dit was beslis n stressvolle tyd om so saam met my Pa te ry want hy het nie nonsies gevat nie. Dankie vir lees bly jy het dit geniet. Ek waardeer ook jou deelname aan my skryf stukkies.
Aaaaa dis te lekker. Welgedaan Sus! Jy moet bietjie daardie foto vir my ook stuur Ek het dit glad nie !
Was nogal n verrassing toe ek dit die eerste keer gekry het. Daardie tyd het jy nie sommer geslaag nie. Selfs die leerlinglisensie was ook maar nie te maklik nie. Jy moet onthou dat ek nog nooit bestuur het voor die tyd nie. Net daardie paar Sondagoggende en dan die lesse.